ai4bharat/Pralekha huggingface dataset:
سماجی انصاف اور تفویض اختیارات کی وزارت
حکومت نے ملک میں منشیات کی مانگ میں کمی کی کثیرجہتی حکمت عملی شروع کی
نئی دہلی ،21تمبر؛سماجی انصاف اورتفویض اختیارات کی وزارت 25-2018کی مدت کے دوران منشیات کی مانگ میں کمی کے لئے قومی ایکشن پلان  نافذ کرنے جارہی ہے ۔ اس پلان کا مقصد تعلیم ، نشے سے چھٹکارااور متاثرہ افراد اوران کے اہل خانہ کی بازآبادکاری جیسی کثیرجہتی حکمت عملی کے ذریعہ منشیات کے منفی اثرات کو کم کرنا ہے ۔این اے پی ڈی ڈی آرکی سرگرمیوں میں اسکولوں /کالجوں / یونیورسٹیوں میں بیداری پیداکرنے والے پروگراموں کا انعقاد ، والدین کے ساتھ ورکشاپ /سیمنار،معاشرے میں جن نوجوانوں کو اس سے متاثرہونے کا خطرہ ہے ،ان کے لئے سماج پرمبنی مداخلتی پروگرام شامل ہیں ۔
وزارت نے ملک بھرمیں منشیات سے متاثرہونے والے اضلاع میں بھی مداخلتی پروگرام شروع کئے ہیں ، جن کا مقصد انحصارپیداکرنے والے مادوں کے لئے منشیات کی کمی میں سماج کی حصہ داری اور عوامی تعاون میں اضافہ کرنا اورجنھیں نشہ کی لت لگنے کا خطرہ ہے یاعادت پڑچکی ہے ، ایسے افراد اورگروپ کے درمیان مجموعی پہل اوراپنی خدمت آپ کو فروغ دینا ہے ۔
اس کے علاوہ وزارت نے 32ریاستوں کے 272اضلاع میں نشہ مکت بھارت ابھیان بھی شروع کیاہے ، جسے ریاستوں کو 15اگست ، 2020کو شروع کرنے کے لئے کہاگیاتھا ،تاکہ نوجوانوں میں منشیات کے برے اثرات کے بارے میں بیداری پیداکی جاسکے اور انحصارپیداکرنے والے مادوں کے لئے منشیات کی کمی میں سماج کی حصہ داری اور عوامی تعاون میں اضافہ کرنے اورمنشیات کے استعمال کو روکنے کی اجتماعی کوشش کو فروغ دینے کی تربیت دی جاسکے ۔
یہ اطلاع آج راجیہ سبھامیں ایک تحریری جواب میں سماجی انصاف اورتفویض اختیارات کے وزیرمملکت جناب رتن لال کٹاریائن نے دی ۔
صحت اور خاندانی بہبود کی وزارت
بھارت نے مجموعی طور پر 51.90 کروڑ افراد کو کووڈ-19کے ٹیکے لگاکر امتیازی مقام حاصل کرلیا ہے
گذشتہ 24 گھنٹوں میں 41 لاکھ سے زائد کووڈ کی خوراکیں دی گئیں
شفایابی کی شرح میں اضافہ ہو کر یہ 97.45 فیصد ہوگئی ہے
گذشتہ 24 گھنٹوں میں یومیہ نئے معاملے کی تعداد38,353ریکارڈ کی گئی ہے
بھارت میں فی الحال زیر علاج مریضوں کی تعدادہے، جو140دنوں کی سب سے کم ترین شرح ہے
مجموعی معاملات کے تناسب میں موجودہ کیسیز کی تعداد 1.21 فیصد ہے
یومیہ متاثرہ افراد کی شرح ہے جو مسلسل 16 دنوں سے 3 فیصد سے کم ہے
نئی دہلی، 11؍اگست2021: بھارت نےمجموعی طور پر 51.90 کروڑ لوگوں کی کووڈ-کی 19 ٹیکہ کاری کرکے امتیازی مقام حاصل کرلیا ہے۔ آج صبح 7 بجے تک موصولہ عبوری رپورٹ کے مطابق 519080524لوگوں کو کووڈ کے ٹیکے لگائے گئے جس کے لیے مجموعی طور پر5957616سیسنز کا انعقاد کیا گیا۔گذشتہ 24 گھنٹوں میں4138646افراد کوکووڈ کی خوراکیں دی گئیں۔
اس تعلق سے مندرجہ ذیل اعداد و شمار اور اس کی پوری تفصیلات پیش کی جارہی ہیں:
|
|
ایچ سی ڈبلیوز
|
|
پہلی خوراک
|
|
10338727
|
|
|
|
دوسری خوراک
|
|
8017291
|
|
|
|
ایف ایل ڈبلیوز
|
|
پہلی خوراک
|
|
18242071
|
|
|
|
دوسری خوراک
|
|
11874095
|
|
|
|
18تا 44 عمر کے افراد
|
|
پہلی خوراک
|
|
182388445
|
|
|
|
دوسری خوراک
|
|
12963932
|
|
|
|
45 تا 59 عمر کے افراد
|
|
پہلی خوراک
|
|
113411880
|
|
|
|
دوسری خوراک
|
|
43583965
|
|
|
|
60 سال سے زیادہ عمر کے افراد
|
|
پہلی خوراک
|
|
79214965
|
|
|
|
دوسری خوراک
|
|
39045153
|
|
|
|
کل تعداد
|
|
519080524
|
|
کووڈ-19 ٹیکہ کاری کے ہمہ گیرمہم کے نئےمرحلے یعنی سب کو ویکسین کا آغاز21 جون 2021 کو کیا گیاتھا۔مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔
ایک اور مثبت پیش رفت میں ، ہندوستان میں کووڈ-19 سے شفا پانے والوں کی شرح پچھلے 24 گھنٹوں میں 97.45 فیصد تک پہنچ گئی ہے۔ یہ وبائی مرض کے آغاز کے بعد سے ہندوستان کی طرف سے اب تک کی سب سے بہتر شرح ہے۔
وبائی مرض کے آغاز سے متاثرہ افراد میں سے31220981افراد کووڈ-19 سے پہلے ہی شفایاب ہوچکے ہیں اور گذشتہ 24 گھنٹوں 40013مریض شفایاب ہوئے ہیں۔
گذشتہ 24 گھنٹوں میں بھارت میں38353نئے معاملے درج ہوئے ہیں۔
مسلسل45دنوں سے روزانہ50 ہزار سے بھی کم نئے معاملے درج ہورہے ہیں۔ ایسا مرکز اور ریاستوں/ مرکز کے زیر انتظام علاقوں کی پائیدار اور مشترکہ کوششوں کے نتیجے میں ممکن ہوا ہے۔
آج کی تاریخ میں بھارت میں زیر علاج مریضوں کی تعداد386351ہے یہ گزشتہ 140 دنوں میں سب سے کم ترین شرح ہے۔مارچ 2020 سے لے کر اب تک ایکٹیو کیسیز کی مجموعی شرح صرف1.21 فیصد ہے۔
ملک بھر میں جانچ میں خاطر خواہ اضافہ ہوا ہے، گذشتہ 24 گھنٹوں میں ملک بھر میں مجموعی طور پر1777962افراد کی جانچ کی گئیں۔مجموعی طور پر بھارت میں اب تک 48.50 کروڑ سے زیادہ  افراد کی جانچ کی جاچکی ہیں۔
اب جبکہ ایک طرف ملک بھر میں جانچ کی صلاحیت میں اضافہ درج ہورہا ہے،تومتاثرہ افراد کی ہفتہ واری تعداد میں بھی کمی مسلسل سامنے آرہی ہے۔ متاثرہ افراد کی ہفتہ واری شرح فی الحال2.34فیصد ہےجبکہ متاثرین کی یومیہ شرح آج2.16 فیصدہوگئی۔ متاثرہ افراد کی یومیہ شرح لگاتار 16دنوں سے3 فیصد سے بھی کم ہے، اور 65 دنوں سے لگاتار یہ شرح 5 فیصد سے بھی نیچے ہے۔
وزارت اطلاعات ونشریات
پیش ہے پی آئی بی کے اِفّی’اِفّی لائیڈ‘کا دوسرا ایڈیشن
یہ ایک بار پھر سے فلموں کا جشن منانے کا وقت ہے۔اچھا، کیا ہم نے آپ کو کہتے سنا ہے کہ آپ ہمیشہ فلموں کا جشن مناتے رہے ہیں؟ سکھ میں بھی ، دُکھ میں بھی ، جاگتے ہوئے بھی، نیند میں بھی اور خواب میں بھی؟
جی ہاں !داخلی محبت اور لافانی جشن کے اس جذبے کو ہم –ہم میں سے سبھی –جذب کرنا وہ سنبھال کر رکھنا اور اس میں خود کو شرابور کردینا چاہتے ہیں۔
اور ’لوگوں کے ذریعے وہ لوگوں کے لئے‘کا یہی جذبہ ہندوستانی بین الاقوامی فلم فیسٹول کے پیچھے کی طاقت ہے۔
اسی جذبے نے پی آئی بی اِفّی کاسٹ اینڈ کریو کے ہم تمام ممبروں کو بھی اِفّی لوائیڈ کا پہلا اِفّی 53ایڈیشن لانے کے لئے متحرک کیا ہے۔
ہمیں پتہ چلا ہے کہ اِفّی لوائیڈ نے فلم شائقین دلوں کو چھو لیا ہے۔ یہ ہماری پُرخلوص خواہش ہے کہ ہم مسلسل ایسا کرتے جائیں اور بہتر ہوتے جائیں۔
پہلا شمارہ یہاں دیکھیں: Check out the first issue here.
آیئے ہم فلموں –اور زندگی –کا جشن ایک ساتھ منائیں۔
ہنر مندی کے فروغ اور صنعت کاری کی وزارت
مختلف وزارتوں میں ایپرنٹس شپ کی تربیت
مختلف مرکزی وزارتوں / محکموں میں ایپرنٹس شپ میں بھرتی کو فروغ دینے کی خاطر اِسکل ڈیولپمنٹ اینڈ اینٹر پرینیور شپ کی وزارت نے ’’ اِسکل ایکویزیشن اینڈ نالج اَویئر نیس لائیولی ہُڈ پروموشن  ‘‘ پروگرام کے ذریعے تمام مرکزی وزارتوں / محکموں میں  بھرتی کرنے کے لئے ایک سال تک 1000 ایپرنٹس کے لئے وظیفے کا فنڈ شروع کیا ہے ۔
اب تک سات مرکزی وزارتوں / محکموں نے ، اِس پہل کو شروع کیا ہے اور 107 ایپرنٹس تعینات کرنے کی اجازت دی ہے ۔
مندرجہ ذیل زمروں میں اپرنٹس تعینات کئے جائیں گے :
- پیشہ ورانہ سرٹیفکیٹ والے ایپرنٹس - 300 نوسیٹ ماہانہ وظیفہ 7000 روپئے ۔
- ڈپلومہ والے اپرینٹس – 300 نوسیٹ ماہانہ وظیفہ 8000 روپئے ۔
- ڈگری والے اپرینٹس - 400 نوسیٹ ماہانہ وظیفہ 9000 روپئے ۔
مجوزہ وظیفہ وزارتوں / محکموں کی ضرورت کے پیش نظر بڑھایا جا سکتا ہے  ہو سکتے ہیں ۔ اس کے ساتھ تینوں زمروں میں ایپرنٹس کی تعداد میں کمی یا زیادتی ہو سکتی ہے ۔ ایک سال کی ایپرنٹس شپ کے بعد وزارتوں  سے توقع کی جاتی ہے کہ وہ اپنے فنڈ کا استعمال کرتے ہوئے ، اِن پوزیشنوں کو جاری رکھیں گی ۔
مرکزی وزارتیں / محکمے ایک اکائی کے طور پر ایپرنٹس شپ پورٹل پر رجسٹریشن کریں گی اور وہاں پہلے سے موجود مخصوص علاقے اور دیگر پیمانوں کے مطابق اندراج شدہ امید واروں تک رسائی حاصل کر سکیں گی ۔ البتہ امید واروں کے انتخاب کی ذمہ داری متعلقہ مرکزی وزارتوں / محکموں کی ہو گی ۔
اِسکل ڈیولپمنٹ اور انٹر پرینیور شپ کے وزیر مملکت جناب راجیو چندر شیکھر نے یہ بات آج راجیہ سبھا میں ایک تحریری جواب میں ایوان کو بتائی ۔
وزیراعظم کا دفتر
وزیر اعظم نے قانونی اسکالر کے جے شیٹھنا کے انتقال پر تعزیت کا اظہار کیا
وزیر اعظم جناب نریندر مودی نے ممتاز قانون دان اور قانونی اسکالر جناب کے جے شیٹھنا جی کے انتقال پررنج و غم کا اظہار کیا ہے۔
ایک ٹویٹ میں وزیر اعظم نے کہا ، "ممتاز وکیل اور قانونی اسکالر جناب کے جے شیٹھنا جی کے انتقال سے رنجیدہ ہوں۔ قانونی شعبوں میں اپنی شراکت کے علاوہ ، وہ بہت سے معاشرتی خدمات کے اقدامات میں بھی سب سے آگے تھے۔ اس غم کی گھڑی میں میرے خیالات ان کے کنبہ اور خیر خواہوں کے ساتھ ہیں۔ "
بندرگاہوں، جہاز رانی اور آبی راستوں کی وزارت
10میجر بندرگاہوں اور 8 نان میجر بندرگاہوں کو تیل بہہ جانے پر کارروائی  کے آلات کی حصولیابی کے لئے مالی امداد فراہم کرائی ہے: جناب منسکھ منڈاویا
نئی دہلی،02؍دسمبر، جہاز رانی  اور کیمیکلز اور فرٹیلائزرز کے وزیر مملکت جناب منسکھ منڈاویا نے آج راجیہ سبھا میں ایک سوال کے جواب میں بتایا کہ حکومت نے تیل بہہ جانے اور دیگر اس طرح کے حادثات ، جو بندرگاہ کے آس پاس کے سمندری اکالوجی کو نقصان پہنچا سکتے ہیں، سے نمٹنے کے لئے ملک کی تمام بندرگاہوں کے لئے ایک معیاری آپریٹننگ طریقہ کار تیار کیا ہے۔
انہوں نے کہا کہ مرکزی حکومت نے میجر بندرگاہوں اور ریاستی سمندری بورڈز ؍ ریاستی حکومتوں کے تحت تیل کی ہنڈلنگ کرنے والی نان میجر بندرگاہوں کے لئے تیل سے پیدا ہونے والی آلودگی سے مقابلہ کرنے اور آلودگی کے اثرات کو کم کرنے کے لئے امداد فراہم کرانے کے واسطے ایک اسکیم تیار کی ہے۔ اس اسکیم کے تحت اب تک 10 میجر بندرگاہوں اور 8 نان میجر بندرگاہوں کو این او ایس ڈی سی پی – 2015 کی تجویز کے مطابق معیار والے تیل پھیلنے پر کارروائی  کے آلات کے حصولیابی کے لئے مالی امداد فراہم کرائی ہے۔
انہوں نے کہا کہ نیشنل آئل اسپل ڈیزاسٹر کنٹن جینسی پلان  کے تحت تیل کے پھیلنے کے دوران بندرگاہوں سمیت مختلف حکام کے رول اور ذمہ داریوں کا تعین کیا گیا ہے۔ تیل کے پھیلنے کے خطرات کو کم کرنے کے لئے مختلف متعلقین کے لئے ان کے حلقہ اختیار میں ان کے اختیارات کے استعمال کی مختلف سطحوں کے تعین کے لئے سالانہ کلینڈر شائع کیا گیا ہے۔ این او ایس ڈی سی پی کے مطابق بندرگاہوں کو اپنے حلقہ اختیار کے اندر تیل پھیلنے کی ٹیئر ایک سطح سے نمٹنے کی صلاحیت حاصل کرنی ہوگی۔
۔۔۔۔۔۔۔۔۔
U-5500
(Visitor Counter : 100
نائب صدر جمہوریہ ہند کا سکریٹریٹ
نائب صدر جمہوریہ نے رام نگری ایودھیا کا دورہ کیا،اسے’ایک دیرینہ خواب کی تکمیل‘ قرار دیا
نائب صدر جمہوریہ نے ایودھیا میں رام مندر کی تعمیر نو کو ہندوستان میں روحانی نشاۃ ثانیہ کا ایک لمحہ قرار دیا
ایودھیا میں آنے والا رام مندر سچائی، انصاف کا راستہ دکھائے گا اور آنے والی نسلوں کے لیے بھائی چارہ - نائب صدر
نائب صدر جمہوریہ جناب ایم وینکیا نائیڈو نے اپنی شریک حیات محترمہ اوشا نائیڈو کے ساتھ آج تاریخی شہر ایودھیا کا دورہ کیا جہاں انہوں نے رام جنم بھومی اسٹال اور مشہور ہنومان گڑھی مندر میں پوجا کی۔
جناب نائیڈو جو صبح ایک خصوصی ٹرین کے ذریعے ایودھیا نگری پہنچے، ان کا استقبال ایودھیا ریلوے اسٹیشن پر اتر پردیش کی گورنر محترمہ آنندی بین پٹیل،نائب وزیر اعلی، جناب کیشو پرساد موریہ اور دیگر معززین نے کیا۔
اس کے فوراً بعد نائب صدر جمہوریہ اور ان کی اہلیہ نے رام جنم بھومی اسٹال کا دورہ کیا جہاں رام جنم بھومی تیرتھ ٹرسٹ کے اراکین نے ایک مختصر تھری ڈی فلم کے ذریعے ایک تفصیلی پیشکش کی جس میں آئندہ رام مندر کے ماڈل کی نمائش کی گئی ہے۔اس کے بعد، جناب نائیڈو نے زیر تعمیر رام مندر کے گربھا گریہہ سائٹ پر پوجا کی، اور رام للا کی پوجا بھی کی۔ رام جنم بھومی پر مہمانوں کی کتاب  میں، انہوں نے لکھا:
’’آج رام جنم بھومی کا دورہ کرکے خوشی ہوئی۔ بھگوان رام ہماری ثقافت، ہماری اقدار اور ہماری شاندار تاریخ کی علامت ہیں۔ مریادا پرشوتم کی زندگی نے ہمیشہ ہندوستان کے لوگوں کو متاثر کیا ہے اور انہیں صحیح راستہ دکھایا ہے۔ ایودھیا میں عظیم رام مندرکی تعمیر نو۔ ہندوستان میں روحانی نشاۃ ثانیہ کا ایک لمحہ ہے۔ مجھے یقین ہے کہ یہ مندر آنے والی نسلوں کو ہمارے شاندار ثقافتی ورثے کا احترام کرنے اور انہیں سچائی، انصاف اور بھائی چارے کا راستہ دکھانے کی ترغیب دیتا رہے گا‘‘۔
بعد ازاں جناب نائیڈو اور ان کی شریک حیات نے شہر کے مشہور ہنومان گڑھی مندر میں پوجا کی۔ یہ خیال کیا جاتا ہے کہ بھگوان ہنومان نے سری رام کی لنکا سے واپسی کے بعد اس جگہ سے ایودھیا شہر کی حفاظت کی تھی۔
نائب صدر جمہوریہ اور ان کی اہلیہ، دیگر معززین کے ساتھ، بعد میں مقدس سریو ندی کی طرف روانہ ہوئے اور قدیم دریا پر پوجا کی جس کا بھگوان رام کی زندگی سے گہرا تعلق ہے۔
آج شام کو، جناب نائیڈو اور ان کی اہلیہ وارانسی میں گنگا آرتی میں بھی حصہ لیں گے۔
ایودھیا سے واپسی پر نائب صدر جمہوریہ نے رام نگری میں اپنے گہرے جذباتی اور روحانی تجربے کو مشترک کرتے ہوئے ایک فیس بک پوسٹ لکھی۔ نائب صدر کی طرف سے لکھی گئی فیس بک پوسٹ کا لنک درج ذیل ہے۔
نائب صدر کی انگریزی میں فیس بک پوسٹ۔ https://www.facebook.com/167328870501701/posts/1136976223536956/
نائب صدر کی ہندی میں فیس بک پوسٹ۔ https://www.facebook.com/167328870501701/posts/1136985900202655/
نائب صدر کی تیلگو میں فیس بک پوسٹ۔ https://www.facebook.com/167328870501701/posts/1136971400204105/
بندرگاہوں، جہاز رانی اور آبی راستوں کی وزارت
مرکزی وزیر سربانند سونووال نے منی پور میں لوکٹک جھیل میں آئی ڈبلیو اے آئی جیٹی کا معائنہ کیا ؛ انہوں نے کہا لوکٹک جھیل کو دنیا کے اہم ترین سیاحتی مقامات میں سے ایک بنائیں گے
نئی دہلی۔ 04 دسمبر بندرگاہوں، جہاز رانی، آبی گزرگاہوں اور آیوش کے مرکزی وزیر جناب سربانند سونووال آج منی پور کے دورے پر ہیں۔ انہوں نے آج مشہور لوکٹک جھیل میں ہندوستان کے اندرون ملک آبی گزرگاہ  جیٹی کا معائنہ کیا۔ انہوں نے جھیل میں کشتی سے سیر بھی کی۔مرکزی وزیر نے لوکٹک جھیل کی خوبصورتی اور سیاحت نیز اس سے منسلک سرگرمیوں کے لحاظ سے اس میں موجود بے پناہ صلاحیتوں کے بارے میں بات کی۔ انہوں نے کہا، لوکٹک ایشیا کے سب سے بڑے آبی ذخائر میں سے ایک ہے اور اس کی خوبصورتی بے مثال ہے۔ یہ ہریالی، سمندری حیاتیات، نیلے پہاڑوں سے گھری ہوئی ہے۔ وزیر موصوف نے جھیل کے فروغ اور ترقی نیز اسے دنیا کے سب سے اہم سیاحتی مقامات میں سے ایک بنانے پر تفصیل سے بات کی۔
جناب سونووال نے اندرون ملک آبی گزرگاہ کی ترقی اور آیوش کے شعبوں میں حکومت منی پور کو مکمل تعاون فراہم کرنے کا یقین دلایا۔ انہوں نے کہا، وزیر اعظم جناب نریندر مودی رابطے، بنیادی ڈھانچے، نوجوانوں اور کسانوں کی ترقی پر زور دینے کے ساتھ تھ، شمال مشرقی خطہ پر پوری توجہ دے رہے ہیں۔ مرکزی وزیر نے منی پور کے وزیر اعلیٰ جناب این بیرن سنگھ کو عظیم خدمات انجام دینے پر احترام کا اظہار کیا اور کہا کہ ان کی قیادت میں ریاست میں بہت ترقی ہوئی ہے۔
اس موقع پر مرکزی وزیر مملکت جناب آر کے رنجن سنگھ، ایم ایل اے جناب پی شرت چندر سنگھ، لوکٹک ڈیولپمنٹ اتھارٹی کے چیئرمین جناب ایل سوشیندر میتی اور دیگر معززین بھی موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-13773
(Visitor Counter : 109
ٹیکسٹائلز کی وزارت
برٹش انڈیا کارپوریشن لمیٹڈ میں ملازمین کے زیر التواء واجبات کی ادائیگی کل سے شروع ہوگی
برٹش انڈیا کارپوریشن لمیٹڈ کے ملازمین کو زائد المیعاد تنخواہوں اور ریٹائرمنٹ فوائد کے لیے 80.17 کروڑ روپے تقسیم کیے جائیں گے
برٹش انڈیا کارپوریشن لمیٹڈ کے 1,101 ملازمین اس تقسیم سے مستفید ہوں گے
2009 میں دھاریوال اور لال املی کانپور میں دونوں یونٹوں میں پیداوار بند ہونے کے بعد سے مالی مشکلات کا سامنا کرنے والے ملازمین اور ان کے خاندانوں کو راحت پہنچانے کے لیے یہ تقسیم کی جارہی ہے
ٹیکسٹائل کی وزارت کے تحت سرکاری سیکٹر کی ایک کمپنی، برٹش انڈیا کارپوریشن لمیٹڈ  میں ملازمین کے زیر التواء واجبات کی ادائیگی کل یعنی 24 جون 2023 سے شروع ہونے کی توقع ہے۔ زائد المیعاد تنخواہوں اور ریٹائرمنٹ کے لیے کل رقم ادا کی جائے گی۔ بی آئی سی ملازمین کو 80.17 کروڑ روپے تک کا فائدہ ملے گا۔ مرکزی بجٹ 2023 میں ان واجبات کے طویل انتظار کے حل کے لیے رقم دینے کی منظوری دی گئی تھی۔
کانپور میں بی آئی سی ہیڈ آفس، سی ڈبلیو ایم برانچ  کانپور اور این ای ڈبلیو ایم برانچ، دھاریوال میں 1,101 ملازمین کے لیے تنخواہ اور ریٹائرمنٹ کے واجبات کے لیے مختص رقم 74.71 کروڑ روپے ہے۔ ای پی ایف اور ای ایس آئی کی شراکت میں آجر کے حصے کے لیے 5.46 کروڑ روپے کی رقم مختص کی گئی ہے۔
زیر التواء واجبات کی تقسیم سے ان ملازمین اور ان کے خاندانوں کو کافی راحت ملے گی جو 2009 میں دھاریوال اور لال املی کانپور کے دونوں یونٹوں میں پیداواری سرگرمیاں بند ہونے کے بعد سے مالی مشکلات کا سامنا کر رہے ہیں۔
انتہائی ضروری ریلیف کانپور میں بی آئی سی ہیڈ آفس اور کانپور میں کیون پور وولن ملز  برانچ  اور دھاریوال میں نیو ایجرٹن وولن ملز  برانچ میں اس کے یونٹوں کے ملازمین کو فائدہ پہنچائے گی، جن کی تنخواہ اور ریٹائرمنٹ کے واجبات بالترتیب جون 2019 اور جون 2017 سے ہیں۔
برٹش انڈیا کارپوریشن لمیٹڈ ایک تاریخی ٹیکسٹائل کمپنی ہے جس کی جڑیں 1876 سے ہیں، جس کا صدر دفتر کانپور، انڈیا میں ہے۔ کارپوریشن دو اونی ملیں چلاتی ہے، ایک کانپور میں کیون پور وولن ملز  میں اور دوسری پنجاب کے دھاریوال میں نیو ایجرٹن وولن ملز ہیں۔ حالیہ برسوں میں پائیدار چیلنجوں کے باوجود، برٹش انڈیا کارپوریشن اپنے ملازمین کے لیے پرعزم ہے اور کاروبار کی بحالی کے لیے راستے تلاش کرنا جاری رکھے ہوئے ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 39
وزارت دفاع
سائنسدانوں کے ڈی آر ڈی او چھوڑنے کے معاملات
نئی دلّی، 11 مارچ / رکشا راجیہ منتری جناب شری پد نائک نے جناب وشنو دیال رام کے ایک سوال کے تحریری جواب میں آج لوک سبھا کو بتایا کہ گزشتہ پانچ برسوں کے دوران کل 132 سائنسدانوں نے ذاتی وجوہات کی بناء پر ڈی آر ڈی او چھوڑا ہے۔ اس کی تفصیل حسب ذیل ہے:۔ سال 2015 کے دوران 37، سال 2016 کے دوران 38، سال 2017 کے دوران 22، سال 2018 کے دوران 17، سال 2019 کے دوران 18 سائنسدانوں نے ڈی آر ڈی او کو چھوڑ ا ہے۔ اس طرح گزشتہ پانچ برسوں کے دوران کل 132 سائنسدانوں نے ڈی آر ڈی او کو چھو ڑا ہے۔
اعلیٰ دماغی صلاحیت کے حامل سائنسدانوں کو ملک سے باہر جانے سے روکنے اور ڈی آر ڈی او میں سائنسدانوں کے کرئیر کو مزید پُر کشش بنانے کے لئے کئے گئے اقدامات کی تفصیل اس طرح ہے:۔پیشہ ورانہ اپ ڈیٹ الاؤنس:۔ بی، سی اور ڈی زمرے کے سائنسدانوں کو 22500 روپئے سالانہ کی منظوری، ای اور ایف زمرے کے سائنسدانوں کے لئے 45000 روپئے سالانہ کی منظوری اور جی زمرہ اور اس سے اوپر کے زمروں کے لئے 67500 روپئے سالانہ اپ ڈیٹ الاؤنس منظور کیا گیا ہے۔ایڈیشنل انکریمنٹ:۔ سی، ڈی، ای اور ایف زمرے کے سائنسدانوں کے لئے ساتویں پے کمیشن کے پے میٹرکس میں میں بالترتیب 11،12،13 اور 13 اے کی سطح پر دو ایڈیشنل انکریمنٹ دینے کا اہتمام تھا۔ تاہم اب پی سی ڈی اے کے ذریعہ اسے روک دیا گیا ہے۔ اس صدر دفتر کے ذریعہ سی جی ڈی اے کے ساتھ دو ایڈیشنل انکریمنٹ کی بحالی کا معاملہ اٹھایا گیا ہے۔ویری ایبل یعنی تغیر پذیر انکریمنٹ:۔ فلیکسی بل کمپلی مینٹنگ اسکیم  کے تحت مستحق سائنس دانوں کو اسسمنٹ بورڈ میں سائنسدانوں کی کار کردگی کی بنیاد پر چھ انکریمنٹ منظور کئے گئے ہیں۔اسپیشل پے:۔ خصوصی تنخواہ 2000 روپئے  / 4000 روپئے  جی زمرے کے سائنسدانوں کے لئے کابینہ کی منظوری کے ذریعہ ہائر پے کے عوض منظور کیا گیا تھا۔ یہ اسپیشل پے ساتویں تنخواہ کمیشن کے مطابق ساتویں تنخواہ کمیشن کے ذریعہ الاؤنس ختم کرنے کی فہرست کے ایک حصے کے طورپر ختم کردیا گیاہے۔کرئیر میں ترقی سے متعلق ترغیبات:۔ڈی آر ڈی او دفاعی تحقیقی ترقیات خدمات یعنی ڈیفنس ریسرچ ڈیولپمنٹ سروسیز  میں میرٹ کی بنیاد پر فلیکسی بل کمپلی مینٹنگ اسکیم  کے بنیاد پر عمل کیا جاتا ہے، جہاں کہ آسامیوں اور سینئرٹی کی دستیابی کی صورت میں خالص میرٹ کی بنیاد پر ترقی دی جاتی ہے۔
۔۔۔۔۔۔
U. 1163ٰ
(Visitor Counter : 103
سائنس اور ٹیکنالوجی کی وزارت
سائبرجرائم انویسٹی گیشن ٹول تیار کیا گیا ہے جو انسانوں کو نشانہ بنانے والے سائبر حملوں کا سراغ لگا سکتا ہے
سائبر جرائم کی تحقیقات کا ایک نیا ٹول جلد ہی انسانوں کو نشانہ بنانے والے سائبر حملوں کا سراغ لگانے کے قابل ہو جائے گا، جیسے انشورنس فراڈ، آن لائن ازدواجی فراڈ وغیرہ۔ٹی ٹی پیپر مبنی سائبرجرائم تحقیقاتی فریم ورک نامی ٹول سائبرجرائم کو ٹریک کرنے اور ان کی درجہ بندی کرنے میں مدد کر سکتا ہے، جو کیس کو حل کرنے کے لیے درکار شواہد کی زنجیر کی نشاندہی کرسکتا ہے اور مجرموں کو سزا دینے کے لیے فریم ورک پر شواہد کی نقشہ سازی کرسکتا ہے۔
سائبرجرائم کے واقعات سے کئی ریاستوں میں ایک کروڑ فی دن کا نقصان ہوتا ہے۔ زیادہ تر خواتین، عمر رسیدہ اور غریب افراد کو نشانہ بنایا جاتا ہے جس کے نتیجے میں وہ اپنی زندگی بھر کی بچت سے محروم ہوجاتے ہیں۔ سائبرجرائم کی تحقیقات کی تعداد ہندوستان میں سائبر جرائم کی خبروں کی تعداد سے نمایاں طور پر کم پائی گئی۔ اس طرح کے سائبرجرائم کی تفتیش کا انحصار متاثرین کی ایف آئی آر کے بیانات پر ہوتا ہے، جن کی سائبر خواندگی عام طور پر انتہائی کم ہوتی ہے۔ اس لیے ان کے بیانات اکثر تفتیش کاروں کو گمراہ کرتی ہیں یا ان کے توجہ کو ہٹا نے والے ہوتے ہیں۔ واقعہ کی اطلاع دینے کے بعد متاثرین اکثر رابطہ نہیں رکھتے، جس کی وجہ سے جرم کا سراغ لگانا اور بھی مشکل ہو جاتا ہے۔
سائبرجرائم کی تحقیقات کی کامیابی کے لیے، ایک مناسب فریم ورک کی ضرورت تھی جو متاثرہ کی ایف آئی آر سے کلیدی نکات نکال سکے، تفتیش کاروں کو رپورٹ شدہ سائبر جرائم کے بارے میں کافی معلومات فراہم کر سکے ،تاکہ اسے منظم اور مکمل طور پر درجہ بندی کر سکیں اور پہلے سے موجود جرائم کے راستوں کی بنیاد پر پیروی کرنے کے اقدامات کی نشاندہی کر سکیں۔ اس کے ساتھ ساتھ مندرجہ ذیل مرحلے کا فیصلہ کرنے اور آخر کار مجرموں کو سزا دینے کے لیے اٹھائے گئے اقدامات کے نقشے کے ثبوت کی تیاری کرسکیں۔ سائبر جرائم کے واقعات کے ردعمل کے لیے ابھی تک کوئی جامع فریم ورک موجود نہیں ہے۔
اس خلا کو پُر کرنے کے لیے آئی آئی ٹی کانپور میںI-ہب این ٹی آئی ایچ اے سی فاؤنڈیشن نے نیشنل مشن آن انٹر ڈسپلنری سائبر فزیکل سسٹمز  کے تحت محکمہ سائنس اور ٹیکنالوجیکے تعاون سے گرفتاری کے لیے ایک سائبر مجرمین کے جرائم پر عملدرآمد کے لائف سائیکل میں آپریشن کا طریقہ کار اور ٹول تیار کیا۔
اسے لٹریچر اسٹڈی، کیس اسٹڈیز، فریم ورک بلڈنگ، فریم ورک میں پہلے سے موجود جرائم کو شامل کرنے، انٹرایکٹیو فریم ورک نیویگیٹر کو تیار کرنے اور حقیقی کیسز کو فریم ورک پر نقش کرنے کی مدد سے تیار کیا گیا تھا۔
یہ ٹیکنالوجی جرم پر عمل درآمد کا ایک اندازاً راستہ بنا سکتی ہے اور صارف سے حاصل کردہ مطلوبہ الفاظ کے سیٹ کی بنیاد پر جرائم کا راستہ تجویز کر سکتی ہے۔ یہ مختلف جرائم میں استعمال ہونے والے موڈس آپریڈی  کا موازنہ بھی کر سکتا ہے اور صارف کے کردار کو منظم کر سکتا ہے اور جرائم کے راستوں کے لیے سرگرمی کو ٹریک کر سکتا ہے۔
ٹی ٹی پی پر مبنی تفتیشی فریم ورک انتہائی مؤثر ہو سکتا ہے، کیونکہ یہ ان فارموں اور طریقوں کی تعداد کو محدود کرتا ہے، جن سے تفتیش کی جا سکتی ہے اور بنیادی طور پر مجرموں کے ٹی ٹی پی پر انحصار کرتے ہیں۔ اس سے سائبرمجرموں کو درست اور تیزی سے سزا مل سکے گی ۔
ترقی یافتہ سائبر جرائم انویسٹی گیشن فریم ورک اور ٹول کے نفاذ سے، جو اب پولیس کے ساتھ تعیناتی کے لیے تیار ہے، سائبرمجرمین کو باآسانی ٹریک کیا جا سکتا ہے اور ملک بھر میں سائبر جرائم کی سرگرمیوں کو کم کیا جا سکتا ہے۔
پہلے سے طے شدہ جرم کے راستے کی تلاش-تیار شدہ ٹول کا اسکرین شاٹ
نائب صدر جمہوریہ ہند کا سکریٹریٹ
نائب صدر جمہوریہ نے آندھر ا پردیش میں اوبولا وری پلی-کرشنا پٹنم ریل لائن پر مسافر خدمات جلد شروع کرنے کے لیے کہا
نائب صدر جمہوریہ ہند جناب ایم وینکیا نائیڈو نے ریلوے کی وزارت سے کہا ہے کہ وہ آندھراپردیش میں اوبولاوری پلی-کرشناپٹنم ریل لائن پر کرشناپٹنم اور راپور اسٹیشنوں کے درمیان مسافر سہولیات اور خدمات جلد سے جلد فراہم کرائے۔
ریلوے کے مرکزی وزیر مملکت جناب سریش انگاڑی کے ساتھ میٹنگ کے دوران آج اُپ راشٹرپتی بھون میں جناب نائیڈو نے مذکورہ بالا ریل راستوں پر مسافر خدمات اور ان کے لیے سہولیات کی فراہمی کی پیش رفت کے بارے میں معلومات حاصل کی۔
اوبولاوری پلی-کرشنا پٹنم ریلوے پروجیکٹ، کرشنا پٹنم ریلوے کارپوریشن لمیٹیڈ  کی ملکیت میں ہے، جو ایک مشترکہ پروجیکٹ کی کمپنی  ہے اور ریل وکاس نگم لمیٹیڈ کرشنا پٹنم پورٹ کمپنی لمیٹیڈ  ساگر مالا ، قومی معدنیات ترقیاتی کارپوریشن اینڈ برہمنی اسٹیلز پر مشتمل ہے۔
میٹنگ میں موجود ریلوے افسران نے نائب صدر جمہوریہ کو تفصیل بتائی کہ ریلوے کی وزارت رعایتی معاہدے میں ترمیم کے لیے کے آر سی ایل کے ساتھ بات چیت کررہی ہے۔ یہ معاہدہ پہلے کی ضرورتوں کے مطابق طے کیا گیا تھا۔جس میں مسافر خدمات شروع کرنے سے متعلق شق کو شامل کرنے کے لیے مناسب طریقے سے ترمیم کی جانی تھی۔ انہوں نے یقین دہانی کرائی کہ اس عمل کو جلد مکمل کرلیا جائے گا۔
کرشنا پٹنم پورٹ –وینکاچلم-اوبولا وری پلی ریلوے لائن دو بڑے ریل راستے کے درمیان کافی اہمیت کی حامل ہے، جس سے گنٹاکل ڈویژن سے کرشنا پٹنم آنے والی ریل گاڑیوں کے لیے 72 کلو میٹر کا فاصلہ کم ہوجاتا ہے۔ اس سے اوبولاوری پلی- رینی گنٹا-گڈر سیکشن میں ٹریفک کا ہجوم کم ہوجاتا ہے۔
۔۔۔۔۔۔۔۔۔۔۔
م ن ۔اس۔ ت ع۔
U-1019
(Visitor Counter : 49
وزارت خزانہ
اترپردیش اور مہاراشٹر میں انکم ٹیکس محکمے کے چھاپے
انکم ٹیکس محکمے نے پرفیوم اور جائدادوں کی خریدو فروخت کے کاروبار میں لگے دو گروپوں کے ٹھکانوں پر 31 دسمبر 2021 کو تلاش اور ضبطی کی کارروائی انجام دی۔ اترپردیش، مہاراشٹر، دلی، تمل ناڈو اور گجرات ریاستوں میں 40 سے زیادہ ٹھکانوں پر تلاشی کی کارروائی کی گئی۔
پہلا گروپ بنیادی طور پر ممبئی اور یوپی میں قائم ہے اور اس پر چھاپے کی کارروائی سے انکشاف ہوا کہ یہ گروپ پرفیوم کی کم فروخت دکھا کر اسٹاک میں ہیرا پھیری کر کے غلط طریقے سے آمدنی کے قابل ٹیکس زمرے سے ٹیکس کے مستثنیٰ زمرے میں منتقل کر کے اخراجات کو بڑھا چڑھا کر دکھا کر ٹیکس چوری کر رہا تھا۔ سیلس آفس اور مین آفس سے برآمد ثبوت و شواہد سے پتہ چلا ہے کہ یہ گروپ اپنی 35 سے 40 فیصد خردہ سیلس کو کچے بل کے ذریعے نقد میں حاصل کر تا تھا اور نقد کی یہ رسیدیں باقاعدہ کھاتوں میں مندرج نہیں کی جاتی تھیں۔ اس میں کروڑوں روپے کا معاملہ بنتا ہے۔ بوگس فریقوں سے خریداری کے تحت پانچ کروڑ روپے تک کی خرد بردکا انکشاف ہوا ہے۔
ہیرپھیر کے کاغذات کی جانچ کر کے پتہ چلا ہے کہ اس طرح سے حاصل بنا حساب کتاب کی رقومات کو ممبئی کے ریئل اسٹیٹ پروجیکٹوں میں سرمایہ کاری اور ہندوستان کے اندر اور متحدہ عرب امارات میں جائدادیں خریدنے میں لگایا گیا۔ یہ بھی پتہ چلا ہے کہ گروپ نے دس کروڑ روپے کا ٹیکس چوری کیا۔ اس گروپ کے ریٹائرنگ پارٹنرز کو ادا کئے گئے فائدوں کی 45 کروڑ روپے کی رقومات کا بھی حساب نہیں رکھا تھا۔
اس طرح کی بھی شہادتیں ملی ہیں کہ گروپ کے پرموٹر نے بعض بیرونی اکائیوں کے ساتھ بھی گٹھ جوڑ کیا تھا، لیکن ان غیر ملکی اداروں کا ان کے انکم ٹیکس گوشواروں میں کوئی ذکر نہیں کیا گیا تھا۔ یہ غیر ملکی ادارے ہندوستانی پرموٹروں کے ذریعے چلائے جا رہے ہیں۔ اس طرح کے دو غیر ملکی اداروں کے یو اے ای میں ایک ایک وِلا بھی پائے گئے ہیں۔
یہ بھی انکشاف ہوا کہ اس گروپ کے یو اے ای کے ایک ادارے نے 16 کروڑ روپے گروپ کے ایک ہندوستانی ادارے میں لگائے۔ اس ادارے کو کولکاتہ میں واقع فرضی کمپنیوں کی جانب سے 19 کروڑ روپے کی رقومات حاصل ہوئیں، جو شیئر کیپٹل کی شکل میں تھیں۔ ان فرضی کمپنیوں کے ایک شیئر ہولڈر ڈائرکٹر نے حلف لے کر اعتراف کیا ہے کہ وہ فرضی ڈائرکٹر تھا اور گروپ کے پرموٹروں کی ایماء پر اس نے سرمایہ لگایا تھا۔
یوپی میں قائم ایک اور گرو پ پر چھاپوں کے دوران 10 کروڑ روپے کی بنا حساب کتاب کی رقومات کے لین دین کا پتہ چلا ہے اور اسے ضبط کیا گیا ہے۔ یہ بھی معلوم ہوا ہے کہ گروپ نے کوئی اسٹاک رجسٹر نہیں رکھا تھا۔
اب تک 9.40 کروڑ روپے نقد اور دو کروڑ روپے سے زیادہ کے زیورات ضبط کئے گئے ہیں۔ کئی بینک لاکروں کو منجمد کیا گیا ہے۔
مزید چھان بین جاری ہے۔